N E W S L E T T E R

**23- 26 Νοεμβρίου 2017 η 2η Art Thessaloniki Fair  
στα περίπτερα 10 , 9 & 8 της ΔΕΘ HELEXPO**

Μετά την επιτυχημένη 1η διοργάνωση και την ψήφο εμπιστοσύνης των 12.000 και πλέον επισκεπτών από 22 χώρες, η 2η έκδοση θα ανοίξει τις πύλες της στα περίπτερα **10, 9 και 8 της ΔΕΘ HELEXPO** την **Πέμπτη 23** **Νοεμβρίου** και θα διαρκέσει έως και την **Κυριακή 26 Νοεμβρίου**.  
Η έκθεση συνδιοργανώνεται από την ΔΕΘ HELEXPO και τον καλλιτεχνικό διευθυντή Παντελή Τσάτση.

 

Η φετινή Art Thessalonikiθα έχει **τιμώμενη χώρα την Κίνα** και ένα εκτενές παράλληλο πρόγραμμα, που περιλαμβάνει:

* **τιμώμενους καλλιτέχνες** τον **Κώστα Τσόκλη** από Ελλάδα και τον Γερμανό **Wolf Vostell** με την επιμέλεια της Σάνιας Παπά
* τις μουσειακές εκθέσεις του **Theodoros Stamos** από τη συλλογή Ζ.Π. με την επιμέλεια του Μάνου Στεφανίδη, τις **Ασκήσεις ισορροπίας - Σχεδιασμοί και υλοποίηση** με την επιμέλεια του Μανώλη Μαυρομάτη, τη **Σύγχρονη Διεθνή Χαρακτική** από τη συλλογή του Γιώργου Κητή με την επιμέλεια της Σάνια Παπά, του **Σταύρου Ιωάννου** από τη συλλογή Γιώργου Κωστόπουλου με την επιμέλεια του Μάνου Στεφανίδη και περιμένει να καλωσορίσει πολλούς επισκέπτες, συλλέκτες, αγοραστές και γκαλερί από την Ελλάδα, την Ευρώπη, την Ιαπωνία, το Ισραήλ, την Τουρκία, την Ρωσία, τις Βαλκανικές χώρες, και τις ΗΠΑ, που θα συμμετάσχουν και θα την επισκεφθούν.

Στη **2η Art Thessaloniki International Contemporary Art Fair** εξασφαλίσαμε τη συνεργασία με το **Διεθνές Φεστιβάλ Κινηματογράφου Θεσσαλονίκης,** μετά την συνάντηση μας με τον κ. Ορέστη Ανδρεαδάκη, καλλιτεχνικό διευθυντή με το οποίο σχεδιάζουμε μια σειρά από κοινές εκδηλώσεις.

Στα πλαίσια του **Ελληνο- Κινέζικου** project θα υπάρξει στον χώρο του **Open** **Art Lab**, η από κοινού έκθεση ζωγραφικής μεταξύ του Δημοσθένη Δαββέτα και του Κινέζου Liang Yi με θέμα τον διάλογο Ελληνισμού και Βουδισμού, με επιμέλεια της Zhou Yang.

Ακόμη ο επιφανής δημοσιογράφος κ. Νίκος Χατζηνικολάου αποδέχθηκε την πρότασή μας να αναλάβει το ρόλο του Ambassador, ενώ το εκδοτικό συγκρότημα Real News θα αποτελέσει έναν από τους χορηγούς επικοινωνίας μας.

****

Η Art Thessaloniki λειτουργεί τόσο σε επίπεδο καλλιτεχνικής έκφρασης, επικοινωνίας, όσο και σε επίπεδο εμπορικής, πολιτισμικής και οικονομικής ανάπτυξης.

Ήδη έχουν δείξει ενδιαφέρον για να συμμετέχουν γκαλερί από 8 χώρες και λάβαμε θετικές απαντήσεις από φιλότεχνους και συλλέκτες, για να επισκεφθούν την Art-fair.

Η 2η Art-Thessaloniki International Contemporary Art Fair τελεί υπό την αιγίδα των Υπουργείων Πολιτισμού και Εσωτερικών & Διοικητικής Ανασυγκρότησης (Μακεδονίας-Θράκης), του Δήμου Θεσσαλονίκης και πολυάριθμων φορέων

της πόλης, που ενώνουν τις προσπάθειές τους για την ανάδειξη της έκθεσης σε ετήσιο θεσμό.

** **

Η Θεσσαλονίκη, μια από τις **πιο ασφαλείς** πόλεις του κόσμου, που πρόσφατα διετέλεσε **Ευρωπαϊκή Πρωτεύουσα Νεολαίας 2014**, είναι ένας δημοφιλής τουριστικός προορισμός και φημίζεται για το φεστιβάλ κινηματογράφου, το πλήθος των καλλιτεχνικών εκδηλώσεων και την έντονη πολιτιστική ζωή της. Το 2013 το περιοδικό **National Geographic** τη συμπεριέλαβε ανάμεσα στους κορυφαίους τουριστικούς προορισμούς ανά τον κόσμο, ενώ το 2014 οι **Financial Times FDI** την ανακήρυξε ως την καλύτερη μεσαίου μεγέθους μελλοντική Ευρωπαϊκή πόλη σε ότι αφορά το ανθρώπινο κεφάλαιο και τον τρόπο ζωής.

Σας προσκαλούμε να επισκεφθείτε το website μας [**www.art-thessaloniki.gr**](http://www.art-thessaloniki.gr)**,** όπου μπορείτε να βρείτε περισσότερες πληροφορίες καθώς και την αίτηση συμμετοχής.

Ανυπομονούμε να σας καλωσορίσουμε στη 2η Art Thessaloniki και είμαστε στη διάθεσή σας για οποιαδήποτε ερώτηση ή διευκρίνηση.

Με φιλικούς χαιρετισμούς,

Παντελής Τσάτσης | Art Director

[www.art-thessaloniki.gr](file:///C:\Users\User\AppData\Local\Microsoft\Windows\Temporary%20Internet%20Files\Content.Outlook\WG9230BI\www.art-thessaloniki.gr)

Tel.: +30 2310257552 |+30 2310 291117 | Mobile: +306946907708 | +306973507282

Email: director@art-thessaloniki.gr | info@art-thessaloniki.gr